Ծնվել է Չանախչի (այժմ՝ ՀՀ Արարատի մարզի Զանգակատուն) գյուղում։ 1950թ. ավարտել է Երևանի պետական համալսարանի բանասիրական ֆակուլտետի հայկական բաժինը։ 1951-52թթ եղել է սրբագրիչ «Պիոներ կանչ», 1952-53թթ` «Ավանգարդ» թերթերում, 1953-62թթ` գրական աշխատող, բաժնի վարիչ և պատասխանատու քարտուղար «Գրական թերթ»-ում, 1962-65թթ` «Սովետական գրականություն» ամսագրի բաժնի վարիչը, 1965-70թթ` «Պատմաբանասիրական հանդես»-ի ավագ գիտաշխատող, 1970-79թթ` «Սովետական գրականություն» ամսագրի գլխավոր խմբագրի տեղակալը։ 1966թ. «Սիլվա Կապուտիկյանի ստեղծագործությունը և ետպատերազմյան հայ պեզիայի հարցերը» թեմայով դիսերտացիա է պաշտպանել և ստացել բանասիրական գիտությունների թեկնածուի գիտական աստիճան։ 1975թ. «Պարույր Սևակ» թեմայով դիսերտացիա է պաշտպանել և ստացել բանասիրական գիտությունների դոկտորի գիտական աստիճան։ 1966թ-ից եղել է Հայաստանի գրողների միության անդամ: Մահացել է Երևանում։